
Cyngor Ffoaduriaid Cymru
Swydd Ddisgrifiad a Manyleb Person











	Teitl y swydd
	Cydlynydd Addysg a Chyflogadwyedd

	Adrodd i	
	Rheolwr Addysg a Chyflogadwyedd

	Cyflog   
	£25,662 


	Hyd

	12 mis cyfnod penodol, yn amodol ar estyniad

	Oriau		            	
	Llawn-amser

	Lleoliad    
	Wrecsam, gyda theithio gofynnol i etholaethau Gogledd Cymru


	Buddion blynyddol pro rata 

	· 27 diwrnod o wyliau, gan gynyddu gan 1 diwrnod y flwyddyn hyd at 30 diwrnod
· Hyd at 2 ddiwrnod o wirfoddoli â thâl
· Hyd at 3 diwrnod gofalu â thâl
· Hyd at 5 diwrnod astudio perthnasol i’r rôl â thâl
· 5% pensiwn
· Llesiant: Mynediad at gymorth cwnsela’r cwmni a chynllun taliad arian-yn-ôl ar gyfer gofal iechyd 
· Tâl mamolaeth uwch



		 
Ni yw Cyngor Ffoaduriaid Cymru
Byddwch yn ymuno â ni ar adeg gyffrous yn ein taith, gan ein helpu ni a'r sector i gefnogi pobl sy'n cael eu gorfodi i geisio diogelwch. Gyda dros 36 mlynedd o brofiad, mae'r cymunedau rydym yn eu gwasanaethu yn ymddiried ynddom ni, ac fe'n hystyrir yn brif sefydliad yng Nghymru ar gyfer ceiswyr noddfa a ffoaduriaid.

Byddwch yn gweithio gyda phobl wych sy'n rhannu'r un meddylfryd – pobl sy'n ymdrechu i wneud gwahaniaeth bob dydd, ac yn herio arferion gelyniaethus sy'n cyfyngu ar botensial pobl.
 
Rydym yn elusen arobryn, gallwch wylio ein ffilmiau drwy glicio yma ac yma. Byddwch yn cael ymddiriedaeth i fod yn greadigol a'n helpu i sefyll allan.
Gallwch ddarllen am ein gwaith diweddar ar ein gwefan, tudalennau newyddion, a chyfryngau cymdeithasol  [image: LinkedIn logo PNG transparent image download, size: 2000x2000px] [image: Premium Vector | Instagram app icon Social media logo Vector illustration] [image: Facebook Logo PNGs for Free Download]

Rydym wrth ein bodd yn gwella ac rydym wedi ymrwymo i'r marciau ansawdd canlynol.: 

AI-generated content may be incorrect.]


Diben y swydd

Mae ein prosiect Addysg a Chyflogadwyedd yn ehangu i Ogledd Cymru, a bydd y rôl hon yn sefydlu presenoldeb cyson i Gyngor Ffoaduriaid Cymru ar draws y rhanbarth, gan weithio'n agos gyda'n gwasanaethau mewnol Symud Ymlaen ac Ehangu Gwasgariad, yn ogystal â phartneriaid lleol allweddol.

Er bod ein model yn Ne Cymru yn canolbwyntio ar ddarparu hyfforddiant cyflogadwyedd uniongyrchol ac asesu cleientiaid ar gyfer cyfranogiad yn rhaglenni Cyngor Ffoaduriaid Cymru, bydd dull Gogledd Cymru yn canolbwyntio ar nodi ac ymgysylltu â chymunedau ffoaduriaid a cheiswyr lloches yng Ngogledd Cymru. Bydd hyn yn cael ei ddilyn gan adeiladu sianeli cyfathrebu dibynadwy a sicrhau bod unigolion yn ymwybodol o gyfleoedd addysg, hyfforddiant, cyflogadwyedd a datblygiad proffesiynol sydd ar gael yn lleol ac yn genedlaethol, ac yn gallu cael mynediad atynt.

Bydd hyn yn cynnwys cefnogi mynediad at raglenni cyflogaeth, prentisiaethau, addysg bellach ac uwch, hyfforddiant galwedigaethol, cyfleoedd gwirfoddoli a llwybrau gyrfa arbenigol. Bydd y rôl hefyd yn hwyluso gweithdai a digwyddiadau gyda phartneriaid allanol, gan ymdrin â phynciau fel mentergarwch, hunangyflogaeth, gyrfaoedd gwyrdd ac ail-achredu proffesiynol. Yn ogystal, gallai deiliad y swydd weithio ar y cyd â chyflogwyr, darparwyr hyfforddiant a rhanddeiliaid eraill i ddatblygu rhaglenni gwaith wedi'u targedu sy'n cynnig cyfleoedd uniongyrchol i gael eu cyflogi.

Bydd yr ymgeisydd llwyddiannus yn chwarae rhan allweddol wrth gryfhau cyflogadwyedd a darpariaeth addysg i geiswyr noddfa ledled Gogledd Cymru, gan helpu unigolion i ddatblygu eu sgiliau, gwireddu eu potensial a symud tuag at gyflogaeth gynaliadwy a chynhwysiant economaidd.

Bydd yr ymgeisydd delfrydol yn:

· Gyfathrebwr cryf gyda rhanddeiliaid a phartneriaid 
· Drefnus – Gallu amserlenni a chalendrau clir a hygyrch
· Gyfforddus wrth ddefnyddio cronfeydd data, cyfrifiaduron a systemau TG
· Hawdd mynd atynt ac yn amyneddgar gyda chleientiaid
· Wybodus am y byd academaidd a dulliau newydd sy’n seiliedig ar waith

Yn gyfnewid am hynny, byddwch yn derbyn cyflog da a lwfans gwyliau blynyddol hael iawn. Bydd gennych gyfleoedd i roi cynnig ar ffyrdd newydd o weithio ac i wneud newidiadau i'r ffordd rydym yn gweithio.


Prif ddyletswyddau a chyfrifoldebau

Allgymorth ac ymgysylltu

· Adnabod ac ymgysylltu â chymunedau o ffoaduriaid a phobl sy'n ceisio noddfa yng Ngogledd Cymru
· Datblygu a chynnal sianeli cyfathrebu effeithiol i hyrwyddo cyfleoedd addysg, hyfforddi a chyflogadwyedd i gymunedau a fyddai fel arall ddim yn ymwybodol o’r cyfleoedd
· Meithrin perthnasoedd dibynadwy gydag arweinwyr cymunedol, grwpiau lleol a sefydliadau partner
· Mynychu digwyddiadau cymunedol, sesiynau allgymorth a chyfarfodydd partneriaid ledled Gogledd Cymru i nodi anghenion a chyfleoedd sy’n dod i’r amlwg
· Datblygu dulliau arloesol o ymgysylltu ag unigolion nad sy’n defnyddio gwasanaethau prif ffrwd cyflogadwyedd ac addysg.

Cymorth addysg a chyflogadwyedd

· Cofrestru unigolion i’n rhaglen Addysg a Chyflogadwyedd, gan nodi sgiliau iaith, profiad gwaith a chymwysterau cyfredol
· Darparu gwybodaeth, arweiniad a chyfeirio a lwybrau dilyniant i addysg, cyflogaeth a datblygiad proffesiynol.
· Nodi llwybrau arbenigol i unigolion gyda chymwysterau proffesiynol, gan gefnogi mynediad at ail-achredu, rhaglenni pontio a chymorth penodol i’r sector. 
· Cydweithio â chleientiaid i nodi dyheadau, rhwystrau a nodau datblygu, gan gefnodi cynnydd tuag at gyflogaeth gynaliadwy a chanlyniadau integreiddio.

Ymgysylltu â rhanddeiliaid a darparu gweithdai

· Sefydlu a chynnal perthnasoedd gyda chyflogwyr, colegau, prifysgolion, darparwyr hyfforddi, awdurdodau lleol a sefydliadau trydydd sector yng Ngogledd Cymru.
· Hyrwyddo sgiliau, profiadau a chyfraniadau ffoaduriaid a cheiswyr lloches i gyflogwyr a phartneriaid strategol.
· Cynrychioli Cyngor Ffoaduriaid Cymru mewn cyfarfodydd partneriaieth, rhwydweithiau a digwyddiadau sy’n berthnasol i addysg, sgiliau a chyflogadwyedd yng Ngogledd Cymru.
· Dylunio, cydlynu a darparu gweithdai sy’n gwella cyflogadwyedd, hyder a dealltwriaeth o farchnad llafur y DU.
· Trefnu gweithgareddau grŵp a sesiynau gwybodaeth sy’n cysylltu ceiswyr noddfa gyda chyflogwyr, darparwyr hyfforddiant a rhwydweithiau proffesiynol.
· Cydweithio â chyflogwyr i greu cyfleoedd cyflogi uniongyrchol i geiswyr noddfa

Gweithio gyda phartneriaid rheng flaen

· Cydweithio’n agos â gwasanaeth Symud Ymlaen Cyngor Ffoaduriaid Cymru, partneriaid Gwasanaeth Noddfa Cymru, yn enwedig BAWSO, Y Groes Goch Brydeinig  a Sefydliadau Cymorth Rheng Flaen Allweddol eraill i ddeall anghenion ein cleientiaid
· Meithrin perthnasoedd gweithio cryf gyda changhennau lleol Job Centre Plus a sefydliadau sy’n cyflwyno rhaglen “Restart” y DWP.
· Rhannu gwybodaeth, cyfleoedd ac arferion da gyda’r thîm Addysg a Chyflogadwyedd ehangach.
· Cymryd rhan mewn cyfarfodydd tîm mewnol, gweithgareddau datblygu’r gwasanaeth a phrosiectau sefydliadaol yn ôl yr angen. 


Monitro, adrodd a gweinyddiaeth

· Cadw cofnodion cywir ac amserol ar system rheoli achosion y sefydliad.
· Casglu ac adrodd ar ddata ynghylch ymgysylltu, cyfranogiad a chanlyniadau cynnydd yn erbyn targedau cytunedig y prosiect.
· Cynhyrchu astudiaethau achos, straeon llwyddiant ac adroddion sy’n arddangos effaith y prosiect.
· Cyfrannu at adroddiadau cyllid, gwerthusiadau gwasanaethau a gwella parhaus o’r prosiect.  
· Sicrhau bod pob darn o waith yn cael eu cyflwyno yn unol â pholisïau sefydliadol, gofynion GDPR a gweithdrefnau diogelu.

MANYLEB PERSON

Wrth gwblhau eich cais, gwnewch yn siŵr eich bod yn rhoi enghreifftiau o sut rydych chi'n bodloni'r meini prawf hanfodol o’r rhestr isod. Peidiwch â defnyddio datganiadau cyffredinol fel ‘gallaf gymryd menter’; eglurwch drwy enghreifftiau o beth wnaethoch chi a sut.

Wrth ysgrifennu enghreifftiau, mae ymgeiswyr sy’n defnyddio’r dull STAR i ddisgrifio’r Sefyllfa, Tasg, Gweithred a Chanluyniad, yn tueddu i dderbyn sgôr uwch – gweler canllawiau yma The STAR method | Gwasanaeth Gyrfaoedd Cenedlaethol 
 
Ni fydd ymgeiswyr nad sy’n dangos tystiolaeth o'r meini prawf hanfodol yn cael eu gwahodd i gyfweliad.  

	
Nodwedd

	
Gofynion Hanfodol

	
Gofynion Dymunol

	Cymwysterau a Hyfforddi

	· Profiad o gydlynu rhwydweithiau, partneriaethau a/neu grwpiau gwaith
· Profiad o ddarparu cyngor, arweiniad neu fentora i unigolion

	· NVQ mewn Cyngor ac Arweiniad, neu ILM mewn Hyfforddi a Mentora
· Gradd gan brifysgol neu gwrs coleg sy’n dangos profiad o Addysg


	Gwybodaeth a Phrofiad

	· Gwybodaeth dda o ddefnyddio Microsoft 365, arferion GDPR a rheoli cronfeydd data
· Y gallu i ddarparu cyngor ac arweiniad wyneb yn wyneb, ar-lein a dros y ffôn
· Dawn i fapio ac ymchwilio, ac i feithrin cysylltiadau â chyflogwyr, prifysgolion a darparwyr hyfforddiant
	· Gwybodaeth o wasanaethau lleol sy’n ymwneud â chyflogadwyedd ac addysg yn Wrecsam a Gogledd Cymru





	Sgiliau a Galluoedd
	· Gallu cadarn yn yr iaith Saesneg gyda sgiliau cyfathrebu ysgrifenedig rhagorol 
· Sgiliau rhyngbersonol gwych
· Gallu rheoli blaenoriaethau niferus, gweithio dan bwysau a bodloni terfynau amser
	Ieithoedd
· Gallu siarad iaith gymunedol






	Ymddygiadau
	· Y gallu i weithio’n annibynnol  a chynllunio llwyth gwaith eich hun
· Y gallu i weithio’n dda o fewn ac ar draws timoedd
· Tystysgrif DBS foddhaol (wedi'i talu gan WRC).
	


Amrywiaeth, Tegwch a Chynhwysiant
Rydym yn croesawu ac yn annog unigolion sy'n uniaethu fel LGBTQ+, pobl ag anableddau, menywod o leiafrifoedd ethnig, pobl o gefndiroedd economaidd amrywiol a phobl sydd â phrofiad bywyd perthnasol.

Dyma ein dull o gyfweld:
· Byddwn yn gofyn cwestiynau amdanoch chi er mwyn deal eich cryfderau.
· Bydd ein cwestiynau cyfweld yn seiliedig ar y Swydd Ddisgrifiad a’r Manyleb Person. 
· Byddwn yn profi sgiliau allweddol sy’n cael eu crybwyll yn y Swydd Ddisgrifiad.
· Byddwch yn derbyn sgôr uwch os ydych yn rhoi enghreifftiau ac egluro’r hyn wnaethoch chi.
· Byddwch yn derbyn y cwestiynau 1 awr cyn y cyfweliad er mwyn cael amser i fyfyrio.

Cynllun Cyflogwr Hyderus o ran Anabledd
Rydym yn cynnal Cynllun Cyflogwr Hyderus o ran Anabledd (DCS) i ymgeiswyr gydag anableddau sy'n bodloni'r meini prawf dethol lleiaf.

Mae cyflogwyr Hyderus o ran Anabledd yn cynnig cyfweliad i nifer teg a chymesur o ymgeiswyr anabl sy'n bodloni 75% o’n meini prawf hanfodol a nodir yn y disgrifiad swydd. I gael eich ystyried ar gyfer cyfweliad o dan y DCS, rhaid bod gennych:

· Nam corfforol neu feddyliol sy’n cael effaith niweidiol sylweddol a hirdymor (dros 12 mis) ar eich gallu i gyflawni gweithgareddau arferol o ddydd i ddydd; neu gyflwr iechyd hir-dymor; a
· Thystiolaeth eich bod chi’n bodloni’r meini prawf cymhwyso sylfaenol a nodir yn hysbyseb y swydd, yn ystod y camau gwneud cais a phrofi.

Recriwtio Mwy Diogel
Mae Cyngor Ffoaduriaid Cymru wedi ymrwymo i ddiogelu a hyrwyddo lles plant, pobl ifanc ac oedolion sy’n agored i niwed. Rydym yn dilyn arferion cadarn ar gyfer recriwtio diogel, ac mae pob swydd yn destun prosesau sgrinio priodol, gan gynnwys geirda a gwiriadau gan y Gwasanaeth Datgelu a Gwahardd (DBS) lle bo hynny'n berthnasol.


Sut i ymgeisio?
Llenwch ein ffurflen gais. Noder na fydd CV yn cael ei dderbyn

Cyflwynwch eich cais i recruitment@wrc.wales 
Rhowch enw'r swydd ym mhennawd pwnc eich e-bost.. 

Dyddiad cau: Dydd Mercher 28 Hydref 9yb. Ni fydd ceisiadau sy’n cael eu derbyn ar ôl y dyddiad hwn yn cael eu derbyn.

Bydd gwahoddiadau am gyfweliadau yn cael eu hanfon drwy e-bost. Mae’n debyg bydd cyfweliadau yn digwydd ar Dydd Llun 9 Tachwedd


Am ragor o wybodaeth am beth i’w ddisgwyl gan ein proses recriwtio, darllenwch ein hymrwymiadau recriwtio.
Tudalen 2 o 2

